Secondo ła controversa clasificasion de łe łéngoe native del nord America de Joseph Greenberg, łe eschimo-ałeutine i'è uno dei tri grupi prinçipałi de łéngoe native parlè in te łe Meriche, e łe raprexenta na distinta ondà de migrasioni da l'Axia a łe Meriche. I altri do i'è łe łéngoe na-dené (che l'include łe łéngoe atabasche e un picoło numaro de idiomi cołeghè) e łe łéngoe amerinde (ła più controversa clasificasion de Greenberg, che l'include ogni łéngoa nativa de łe Meriche che no rientra in nisuna de łe altre do categorie).